Kleuter op snelweg: Ma weer in hofArgieffoto Valencia Ngobeni, wie se kleuter verlede jaar op die N1-snelweg aangetref is, gaan na verwagting Donderdag weer in die Vereeniging-landdroshof verskyn. Haar vonnisoplegging is op 7 Januarie uitgestel, aangesien die hof steeds gewag het op ŉ verslag nadat sy in September by die Sterkfontein psigiatriese hospitaal ondersoek is. Dit was nie die eerste keer dat haar vonnisoplegging uitgestel moes word omdat die verslag nie gereed was nie. Ngobeni is op 5 April 2014 in hegtenis geneem nadat haar 16 maande oue seuntjie op die N1-snelweg naby die Grasmere-afrit gestap het. Hy het ŉ noue ontkoming met ŉ vragmotor gehad. Ngobeni, wat in daardie stadium 19 jaar oud was, het skuldig gepleit op aanklag van kinderverwaarlosing en poging tot moord. Sy is in Julie skuldig bevind.